ตลท.จับ 5 หลักทรัพย์ ติด Cash Balance เริ่ม 24 ก.ค.นี้
ตลท.จับ CI-W1, CRANE-W1, JMART-W2, MGT และ NVD ติด Cash Balance เริ่ม 24 ก.ค.-1 ก.ย.60
21 ก.ค. 2560

ตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance ดังนี้ ใบสำคัญแสดงสิทธิในการจองซื้อหุ้นสามัญ ของบริษัท ชาญอิสสระ ดีเวล็อปเมนท์ จำกัด (มหาชน) ครั้งที่ 1 หรือ CI-W1 พร้อมด้วยใบสำคัญแสดงสิทธิในการจองซื้อหุ้นสามัญ ของบริษัท ชูไก จำกัด (มหาชน) ครั้งที่ 1 หรือ CRANE-W1
รวมทั้งใบสำคัญแสดงสิทธิในการจองซื้อหุ้นสามัญ ของบริษัท เจ มาร์ท จำกัด (มหาชน) ครั้งที่ 2 หรือ JMART-W2 และบริษัท เมกาเคม (ประเทศไทย) จำกัด (มหาชน) หรือ MGT พร้อมทั้งบริษัท เนอวานา ไดอิ จำกัด (มหาชน) หรือ NVD โดยให้มีผลตั้งแต่วันที่ 24 ก.ค.2560 สิ้นสุดวันที่ 1 ก.ย.2560